Príloha  č.1
Hnacie  vozidlá

A.	Nákup
1. Elektrická motorová jednotka 425.95 (14 ks)
Projekt bol ukončený v roku 2002 dodávkou 14 ks, ktoré sú v prevádzke. Tento projekt bude vyradený z evidencie.
Financovanie projektu bolo zabezpečené z dodávateľského úveru.

2. Motorová jednotka pre región Vysokých Tatier (6 ks)
Je vyrobený jeden prototyp,  ktorý je po typových skúškach a po skúšobnej prevádzke bez cestujúcich. Od 41.týždňa bol nasadený do skúšobnej prevádzky aj s cestujúcimi. Ďalšie motorové jednotky sú pred ukončením. Ich dodávka je plánovaná včítane nasadenia do prevádzky do 30.11.2003.
Od pôvodného zámeru prevádzkovať tieto MJ v oblasti Vysokých Tatier sa upustilo.  Predpokladá sa ich prevádzkové nasadenie v regione okolo Zvolena.
Financovanie projektu je zabezpečené z dodávateľského úveru.

3. Ľahká motorová jednotka (35 ks)
Po neúspešnej verejnej súťaži v roku 2001 (zrušená na základe skutočnosti, že žiaden z uchádzačov nesplnil formálne podmienky zákona NR SR č. 263/1999 Z.z. ) prebiehalo na základe odporučenia odbornej komisie menovanej GR ŽSR v zmysle zákona č. 263/1999 Z.z. rokovacie konanie bez zverejnenia, ktoré bolo ukončené bez výberu.  MDPaT v súčasnosti pozastavilo nákup 35 ks ĽMJ.
V prípade realizácie bude financovanie projektu  zabezpečené z cudzích zdrojov.

4. Dvojfrekvenčný rušeň (3 ks)
Rušne sa predpokladajú obstarať formou medzinárodnej verejnej súťaže. V súčasnosti je spracované kompletné zadanie pre verejnú súťaž. Zároveň ako alternatívne riešenie bola z iniciatívy ŽOS Vrútky, a.s. spracovaná ponuka na rekonštrukciu rušňov radu 240 (zdvojené vyhotovenie) na trakčný systém 15 kV, 16 2/3 Hz, ktorá má byť z technického hľadiska prerokovaná zhotoviteľom s dotknutými inštitúciami v Rakúskej republike. Výsledkom rokovania je požiadavka  kompletných typových skúšok. Projekt nákupu zostáva v evidencii. 
Financovanie projektu sa predpokladá s cudzích zdrojov – v súčasnosti nie je bližšie špecifikované.

5. Vozne pozemnej lanovky - Starý Smokovec ( 2 ks)
Vzhľadom na preferenciu finančného zabezpečenia iných projektov nie je v súčasnosti táto položka pripravovaná.

6. Elektrické jednotky s naklápacími skriňami radu 650
Železničná spoločnosť, a.s. pripravila projekt na nákup 4 ks jednotiek s naklápacími skriňami radu 650 (odvodenú z radu 680 ČD).  Začiatkom mája 2002 (10.5.) boli schválené technické podmienky pre túto jednotku, čím bol vytvorený základ na uzatvorenie zmluvy. V prípade ich nákupu budú úmerne znížené nákupy osobných vozňov. Pre optimálne prevádzkové využitie a efektívnu údržbu bude potrebné investovať do nevyhnutných úprav depa, kde budú dislokované. V súčasnosti je tento projekt vzhľadom na finančnú náročnosť zastavený.

B.	Modernizácia

1. Lokomotíva 773
Uvedený projekt bol ukončený. Bude vyradený z evidencie.

2. Lokomotíva 736
S rušňami 736.001 a 736.002 bola ukončená a vyhodnotená skúšobná prevádzka, následne bol schválený typ HDV v zmysle zákona o dráhach. 
Dňa 4.3. 2002 bola uzatvorená medzi ŽS, .a.s. a ŽOS Zvolen, a.s. zmluva č.Z/362/02-TÚ  na 16 kusov vyššie uvedených rušňov. V roku 2003  bol ukončený 1 ks. Do konca roku sú plánované 4 ks. V ďalších  rokoch je naplánovaný posun finančného plnenia zmluvy o jeden rok.
Projekt je priebežne financovaný z vlastných zdrojov ŽS a dodávateľského úveru

3.Rekonštrukcia rušňov 131
Potrebná dokumentácia je spracovaná. Realizácia sa vykonáva v Rušňovom depe Spišská Nová Ves. V roku 2002 boli všetky rušne vybavené VZ Mirel 50 ks. V roku 2003 boli vykonané úpravy : riadiaci systém  Mirer 8 ks ,celkom urobených 23 ks, statický nabíjač 4 ks celkom urobených 5 ks.
     Projekt je financovaný z vlastných zdrojov.

4. Rekonštrukcia vozňov Bymee na riadiace vozne
V súčasnosti je rozpracované technické zadanie na verejnú súťaž na zhotovenie projektovej dokumentácie rekonštrukcie týchto vozňov.  Projekt je zastavený. 
Predpokladá sa financovanie tohoto projektu z vlastných zdrojov.

5. Rekonštrukcia a modernizácia motorového vozňa 810 na motorové vozne r. 812
Na vykonanie rekonštrukcie vozňa 011 na 812 bola uzavretá zmluva o dielo medzi ŽS, a.s. a ŽOS Zvolen, a.s. na 10 vozidiel s termínom dodávky 30.11. 2001 až 31.3.2002.Dodávka bola splnená a rekonštrukcia bola ukončená vydaním typového osvedčenia vozidla. Dňa 4.3.2002 bola podpísaná zmluva č. Z/363/02-TÚ na roky 2002 až  2005  na modernizáciu mot. vozňa radu 810 na motorový vozeň radu 812 v počte 40 ks. V roku 2003 bolo dohodnutých celkom 15 ks a doteraz bolo zrealizovaných 10 ks.  Plánovaný počet ks bude dodržaný.
Projekt je financovaný formou dodávateľského úveru.

6. Rekonštrukcia rušňa r.735 na rušeň r. 305
Plánovaná rekonštrukcia rušňov 735 na dvojsystémový elektrický rušeň radu 305 bola z dôvodu realizácie rekonštrukcie rušňov radu 735 na 736   vyradená.

7. Modernizácia striedavých elektrických motorových jednotiek r. 560
Po technicko-ekonomickej analýze sa neodporúča vykonať ďalšiu modernizáciu uvedených motorových jednotiek. Po vykonanej analýze ponúk pre prímestskú dopravu bude stanovené definitívne rozhodnutie projektu.

8. Modernizácia jednosmerných elektrických motorových jednotiek r. 460
V súčasnosti tento projekt je pozastavený. Definitívne rozhodnutie o modernizácii vozidiel bude urobené na základe analýzy ponúk na dodávky nových vozidiel pre predmestské trate a ich porovnania s ekonomickými ukazovateľmi modernizácie.
Predpokladá sa financovanie projektu z cudzích zdrojov.

9. Rekonštrukcia vložených vozňov r. 060 na riadiace vozne 966
Po technicko-ekonomickej analýze modernizácie el. jednotiek radu 560 sa neodporúča vykonať rekonštrukciu uvedených vložených vozňov.  Stanovisko nezmenené.

10. Rekonštrukcia vložených vozňov r. 063 na riadiace vozne 963
Projektová dokumentácia uvedenej rekonštrukcie a modernizácie bola v ŽOS Vrútky, a.s. objednaná a čiastočne financovaná v roku 1995. V súčasnosti nie je úplne dokončená a jej realizácia je podmienená celkovou modernizáciou el. jednotiek radu 460.   Stanovisko nezmenené.
V prípade realizácie sa predpokladá financovanie tohoto projektu z cudzích zdrojov. 

11. Rekonštrukcia rušňov r. 350 na rýchlosť 160 km /hod.
Rekonštrukcia ukončená a bude vyradená z evidencie.

l2. Rekonštrukcia rušňov r. 110 na rušne r. 116
Rekonštrukcia je zastavená a nie je zahrnutá do plánu.

13. Rekonštrukcia rušňov r. 701 na rušne r. 199
V roku 2003 bola uzavretá vnútropodniková zmluva na dodávku 3 rekonštruovaných rušňov. Na prvom rušni bola vykonaná úprava na diaľkové ovládanie. Plánovaný počet troch rušňov do konca roku bude dodržaný. Schválenie podstatnej zmeny sa vykonáva.
Financovanie tohoto projektu sa zabezpečuje z cudzích zdrojov.

14. Modernizácia spaľovacích motorov rušňov r. 754. 
Celkovo je zmluvne dohodnutá dodávka 5 modernizovaných motorov. Celkom bolo zrealizovaných  na troch rušňoch RD Zvolen. Vzhľadom na finančnú náročnosť projektu bola ďalšia modernizácia zastavená.
Financovanie tohoto projektu bolo  zabezpečené z vlastných zdrojov.

15. Modernizácia snehovej frézy pre TEŽ
Modernizácia bola ukončená a projekt bude vyradený z evidencie.

Príloha  č.2
Osobné  vozne

A.	Nákup 

 l.Vozeň I. triedy kategórie Zl  (6 ks pre roky 2002-2003)
Pre uvedený projekt je spracovaná dokumentácia pre vypísanie medzinárodnej verejnej súťaže. V súčasnom období je uvedený projekt zastavený a neuvažuje sa s nákupom týchto vozňov. Tento projekt zostáva naďalej v evidencii.
Financovanie projektu sa predpokladá čiastočne zo štátnych dotácií, komerčných úverov a prostredníctvom EUROFIMA.

2.Vozeň II. triedy kategórie Zl  (18 ks pre roky 2002-2003)
Pre uvedený projekt je spracovaná dokumentácia pre vypísanie medzinárodnej verejnej súťaže. Na základe rozhodnutia spoločnosti sa tento projekt zastavil a pre nasledujúce roky zostáva v evidencii.
Financovanie projektu sa predpokladá čiastočne zo štátnych dotácií, komerčných úverov a prostredníctvom EUROFIMA.

3. Vozeň II. triedy + služobný "BD" .
Tento projekt nie je doteraz pripravovaný.

B.	Modernizácia

1. Modernizácia vozňov Apeer  (Aheer), Aeer
Realizácia projektu je daná dodatkom č. 4 ku zmluve na modernizované vozne Apeer, Aeer (náväznosť na MOV 97). Predmetom dodatku je modernizácia 6 ks vozňov Apeer, ktorá bola splnená v roku 2002. Do konca roku 2003  je plánovaná dodávka 4 ks vozňov z 22 ks vozňov Aeer. Ďalšie  plnenie zmluvy do konca roku 2005 je podmienená dodržaním zmluvne dohodnutých platobných podmienok.  
V súčasnosti je projekt financovaný prostredníctvom EUROFIMA .

2. Modernizácia vozňov Bpeer  (Bheer), Beer
Realizácia projektu je daná dodatkom č. 4 ku zmluve na modernizované vozne Bpeer, Beer (náväznosť na MOV 97). Predmetom dodatku je modernizácia 17 ks vozňov Bpeer, ktorá bola splnená v roku 2002 /5ks/ a 12 ks v roku 2003. Do konca roku 2003 je plánovaná dodávka 6 ks z 55 ks vozňov Beer. Ďalšie plnenie zmluvy do konca roku 2005 je podmienené dodržaním zmluvne dohodnutých platobných podmienok. 
V súčasnosti je projekt financovaný prostredníctvom EUROFIMA .

3. Modernizácia lôžkových vozňov WLAB
Vzhľadom na obmedzené finančné zdroje doteraz nie je obstarávanie realizácie projektu zabezpečované.   Pre rok 2004 a ďalšie zostáva v evidencii.  

4. Modernizácia ležadlových vozňov Bc
Vzhľadom na obmedzené finančné zdroje doteraz nie je obstarávanie realizácie projektu zabezpečované.   Pre rok 2004 – 2005 zostáva v evidencii.

5. Modernizácia reštauračných vozňov WR
Vzhľadom na obmedzené finančné zdroje doteraz nie je obstarávanie realizácie projektu zabezpečované.

6. Rekonštrukcia vozňov BRcm na vozne radu ARmeer
Zrealizovaný jeden vozeň. V súčasnosti prebiehajú prototypové skúšky vozňa. Po skúšobnej prevádzke prijme spoločnosť rozhodnutie v pokračovaní predmetnej rekonštrukcie.
Financovanie projektu z komerčného úveru

7. Modernizácia vozňov I. triedy
Modernizácia bola zastavená z dôvodu nedostatku finančných prostriedkov.

8. Úprava vozňov II. triedy Bmee na šest' sedadiel
Vzhľadom na vytvorenie finančných podmienok v roku 2003 sa  realizovalo 16 ks vozňov.
V roku 2003 je financovaný z cudzích zdrojov

9. Modernizácia vozňov II. Triedy
Modernizácia bola zastavená.

10. Vozeň služobný Ds
Projekt bude vyradený z evidencie.

Príloha  č.3
Nákladné  vozne

A.	 Nákup

1. Vozne radu Td/g/ns(s)
Projekt bol naplánovaný pre rok 2002.Technická dokumentácia je k dispozícií. Na základe rozhodnutia vedenia spoločnosti sa nákup neuskutočnil. Projekt zostáva naďalej v evidencii možného nákupu v pláne na rok 2005.
Financovanie sa predpokladá z komerčných úverov

2. Vozne radu Tadgns
Technické zadanie pre proces verejného obstarávania je spracovaný. Na základe rozhodnutia vedenia sa nákup odkladá pre roky 2004 – 2005.  Projekt zostáva ďalej v evidencii.
Financovanie projektu sa predpokladá z komerčných úverov.

3. Vozne radu Fallns(s)
Projekt bol plánovaný na rok 2002. Vzhľadom na pokles prevádzkovej potreby bolo obstarávanie presunuté na roky   2004-2005.
Financovanie projektu sa predpokladá z komerčných úverov.

4.Vozne radu Facns
Projekt bol plánovaný na rok 2002.  Ďalšie obstarávanie nie je momentálne aktuálne do roku 2005.
Financovanie projektu sa predpokladá z komerčných úverov.

5. Vozne radu Rns(s)
Projekt bol plánovaný na rok 2003. Technická dokumentácia je k dispozícií. Proces verejného obstarávania bol na základe rozhodnutia vedenia spoločnosti zastavený. Nákup sa odkladá po roku 2005. 
 Financovanie projektu sa predpokladá z komerčných úverov.

6. Vozne radu Ha
Vzhľadom na nedostatok pohotových finančných prostriedkov proces verejného obstarávania nebol doteraz  začatý.
Financovanie projektu sa predpokladá z komerčných úverov.

7. Vozne radu Hbbillns
V zmysle zmluvy o dielo medzi ŽSR a Tatravagónkou Poprad na rok 2001 bola realizovaná  dodávka 42 ks týchto vozňov do konca roku 2002. Uvedenú položku vyradiť z evidencie.

8. Vozne radu Ri(h)s
Projekt je plánovaný na rok 2004-2005. Proces verejného obstarávania nebol doteraz začatý. Financovanie projektu sa predpokladá z komerčných úverov.

Modernizácia
l. Rekonštrukcia vozňov Eas 11. skupiny  na vozne Eas 54. sk
Rekonštrukcia spočíva v dosadení podvozkov Y25 Lsd, Y25 Rsd. Na rok 2003 bolo zmluvne dohodnutých so ŽOS Trnava vykonanie
Eas 54 sk   plán 200 ks  zrealizovaných  169 ks
Res 53 sk   plán   50 ks  zrealizovaných    50 ks
Dodávka bude do konca roku splnená.
Projekt je financovaný z komerčných úverov.

2. Rekonštrukcia vozňov Eas 52.sk a  53.sk
Rekonštrukcia spočívala vo výmene kombinovanej podlahy za celokovovú a dosadenie podvozkov Y 25.
 Na rok 2003 bola uzavretá zmluva Eas 52sk a 53 sk na 240 ks. Realizovaných 187 ks  podlaha
                                                         Res 53sk                  200 ks                           183 ks  podvozky
                                                         Hadgs 52 sk               50 ks                              -        podvozky
Dohodnuté počty budú zo strany dodávateľa dodržané.
Projekt je financovaný z vlastných zdrojov.

3. Rekonštrukcia vozňov Gbgkks na vozne Hbis a Hirrs
Na rok 2003 je podpísaná zmluva o dielo na rekonštrukciu 275 ks týchto vozňov. Z toho na 250 ks vozňov Hbis a 25 ks vozňov Hirrs (dvojité vozne).  V tomto roku je zrealizovaných 25 ks vozňov Hirrs a 176 ks Hbis.   Zmluvná dodávka bude do konca roku splnená.
V roku 2003 je projekt financovaný z komerčných úverov .

4. Rekonštrukcia vozňov Has 
Rekonštrukcia spočíva vo vybavení vozňa zasúvateľnou strechou. Je vyrobený jeden prototyp. V súčasnosti zo strany spoločnosti preferované iné projekty. Táto rekonštrukcia zostáva v evidencii pre nasledujúce roky. 

5. Rekonštrukcia vozňov Res 11.sk. na vozne Rils a Rilhs
Rekonštrukcia ukončená,  položka bude vyradená z evidencie.

6. Rekonštrukcia vozňov Res 51. Sk na vozne Rils a.Rilhs
Rekonštrukcia ukončená,  položka bude vyradená z evidencie.

7. Rekonštrukcia vozne Sgs na vozne Sps
Rekonštrukcia spočíva vo výmene podvozkov a dosadení pevných klaníc. Vzhľadom na preferenciu iných projektov,  tento projekt nebol doteraz  rozbehnutý. Zostáva nezmenené pre rok 2003 až 2005.

8. Vozne Zaes
Rekonštrukcia vozňov, ktorá spočíva v dosadení cirkulačných ventilov sa vykonáva popri revíziách vozňov Zaes  v ZOS Trnava.  V súčasnosti sú doriešené technické náležitosti rekonštrukcie. V roku 2003 bolo zrealizovaných 578 ks do konca roku bude zrealizovaných 38.  Pre rok 2004 zostáva 16 ks a rekonštrukcia bude ukončená.
V roku 2003 je projekt financovaný z vlastných zdrojov.

9. Rekonštrukcia vozňov radu Es na Ux
V roku 2003 sa zrekonštruovalo celkom 30 ks Es na spojovacie vozne Ux. Rekonštrukcia bude vyradená z evidencie.
Projekt je financovaný z vlastných zdrojov.

Investície ZSSK do mobilných prostriedkov  k 30.09.2003:				
							
 	Objem v Sk realizovaný v 2003	 	 	plán 2003	 	
 	Vlastné zdroje	Cudzie zdroje	EUROFIMA	Vlastné zdroje	Cudzie zdroje	EUROFIMA *	
Hnacie vozidlá	88 710 679	241 800 000	0	167 842 000	288 000 000	0	
Osobné vozne	141 591 913	158 830 628	361 714 102	207 680 606	555 234 000	419 310 000	
Nákladné vozne	233 205 600	634 216 265	0	440 417 860	740 991 000	0	
Súčet	463 508 192	1 034 846 893	361 714 102	815 940 466	1 584 225 000	419 310 000	
Vl.Z+Cu.Z+EUF	1 860 069 187	2 819 475 466	

*  Vzhľadom k tomu, že štát nerealizuje scenár č.6 finančného modelu schváleného uznesenim vlády SR č.544/1999, podľa ktorého účasť štátu na obnove mobilného parku mala ročne predstavovať sumu 550mil.Sk,  navrhujeme v budúcnosti aby sa  uvažovalo s tým, aby  aj štát sa zúčastnil na spolufinancovaní, resp. aby uhradil náklady spojené s úvermi od Eurofimy, pretože ide o medzivládnu dohodu.